
"Sekiranya Kami turunkan Al-Quran ini ke atas sebuah gunung, nescaya engkau akan 
melihat gunung itu tunduk serta terpecah-belah kerana takut kepada Allah. Dan (ingatlah) misal- 
misal perbandingan ini Kami kemukakan kepada umat manusia supaya mereka memikirkannya. 
Dialah Allah yang tiada Tuhan melainkan Dia, Yang Mengetahui perkara yang ghaib dan 
yang nyata. Dialah Yang Maha Pemurah lagi Maha Mengasihani. Dialah Allah yang tiada Tuhan 
melainkan Dia; Yang Menguasai (sekalian alam) Yang Maha Suci; Yang Maha Selamat 
Sejahtera (dari segala kekurangan); Yang Melimpahkan keamanan; Yang Maha 
Pengawal serta Pengawas; Yang Maha Kuasa; Yang Maha Kuat (menundukkan segala-galanya); 
Yang Melengkapi segala kebesaranNya. Maha Suci Allah dari segala yang mereka sekutukan 

denganNya. Dialah Allah Yang Mencipta sekalian makhluk; Yang Mengadakan 
(dari tiada kepada ada); Yang Membentuk rupa (makhluk-makhlukNya menurut 
yang dikehendakiNya); bagiNyalah nama-nama yang sebaik-baiknya dan semulia-mulianya; 
bertasbih kepadaNya segala yang ada di langit dan di bumi; dan Dialah Yang tiada tolok 
bandingnya, lagi Maha Bijaksana." (Al-Hasyr 21-24) 

Aku berlindung dengan Allah Yang Maha Mendengar, lagi Maha Mengetahui dari 
(gangguan) syaitan yang direjam. (3 kali) 

Aku berlindung dengan Kalimah-kalimah Allah yang sempurna dari kejahatan makhlukNya. 

(3 kali) 

Dengan nama Allah yang tiada memberi mudharat beserta namaNya itu sesuatu yang ada di 
bumi dan yang ada di langit. Dan Dialah Yang Maha Mendengar lagi Maha Mengetahui. 

(3 kali) 

Dengan nama Allah Yang Maha Pemurah lagi Maha Mengasihani. Dan tiada daya dan upaya 
melainkan dengan pertolongan Allah Yang Maha Tinggi, lagi Maha Agung. (10 kali) 

Dengan nama Allah Yang Maha Pemurah lagi Maha Mengasihani. (3 kali) 

Dengan nama Allah, kami membentengi diri kami dengan Allah, dengan nama Allah kami 
bertawakkal kepada Allah. (3 kali) 

Dengan nama Allah, kami beriman kepada Allah, dan barangsiapa beriman kepada Allah, 
tiada ketakutan lagi ke atas dirinya. (3 kali) 

Maha Suci Allah, Maha Mulia Allah, Maha Suci Allah, Maha Besar Allah. (3 kali) 


Maha Suci Allah, segala pujian bagiNya, Maha Suci Allah Yang Maha Agung. (3 kali) 


Maha Suci Allah, segala puji bagi Allah, tiada Tuhan melainkan Allah dan Allah Maha Besar. (4 kali) 


Wahai Tuhan Yang Maha Lemah-lembut terhadap makhlukNya! Wahai Tuhan Yang Maha 
Mengetahui keadaan makhlukNya! Wahai Tuhan Yang Maha Mengetahui dengan 
mendalam akan segala rahsia makhlukNya! Berlemah-lembutlah terhadap kami, wahai 
Tuhan Yang Maha Lemah-lembut! Wahai Tuhan Yang Maha Mengetahui! Wahai Tuhan 
Yang Maha Mengetahui dengan mendalam! (3 kali) 


Wahai Tuhan Yang Sentiasa Berlemah-lembut! Berlemah-lembutlah terhadap kami dalam 
segala yang diturunkan (dari bala dan wabak). Sesungguhnya Engkau sentiasa berlemah- 
lembut, berlemah-lembutlah terhadap kami dan kaum Muslimin. (3 kali) 

Tiada Tuhan (yang berhak disembah) melainkan Allah. (40 atau 100 kali) 



Nabi Muhammad itu pesuruh Allah. (1 k 



Cukuplah Allah sebagai penolong kami, dan sebaik-baik tempat berserah. (7 kali) 

Ya Allah! Limpahkanlah rahmat ke atas penghulu kami, Muhammad. Ya Allah! Limpahkanlah 
rahmat dan kesejahteraan ke atasnya. (11 kali) 


Ya Allah! Dengannya (taubat atau kalimah syahadah), ya Allah! Dengannya (taubat atau 
k a li m ah syahadah). Ya Allah! Matikanlah kami dengan kesudahan yang baik (dalam 
keimanan). (3 kali) 


"Kami memohon keampunanMu, wahai Tuhan kami! Dan kepadaMulah tempat kembali. 
Allah tidak membebani seseorang, melainkan sesuai dengan kesanggupannya. Dia mendapat 
pahala (dari kebajikan) yang diusahakannya dan dia mendapat seksa (dari kejahatan) yang 
dikerjakannya. Wahai Tuhan kami! Janganlah Engkau bebankan kami dengan bebanan yang 
berat sebagaimana yang telah Engkau bebankan kepada orang-orang yang sebelum kami; 
janganlah Engkau pikulkan kami apa yang tidak sanggup Kami memikulnya. Maafkanlah 
kami, ampunilah kami, dan rahmatilah kami. Engkaulah Penolong kami, maka tolonglah 
kami terhadap kaum yang kafir." (Al-Baqarah 285-286) 


(Sumber daripada kitab saiUt j» yjfti karangan Al-Muhaddits Dr. Sayyid 

Muhammad ibn 1 Alawi Al-Maliki Al-Hasani 4») 



Aku memohon keampunan kepada Allah. (11 kali) 




Kami bertaubat kepada Allah. (3 kali) 

